Ալան Յանգ

**Ալան Յանգ** (անգլ. **Alan Young**; ծնվ. **Անգուս Յանգ**; նոյեմբերի 19, 1919 – մայիսի 19, 2016) շոտլանդացի դերասան։ Յանգը առավել հայտնի է Ուիլբուր Փոստի դերակատարմամբ Միստր Էդի հեռուստատեսային կատակերգությունում (1961–1966) և հնչյունավորելով Դիսնեյի Սկրուջ Մակդաքին ավելի քան 40 տարի՝ սկսած 1974 թվականի *Disneyland Records-*ի *An Adaptation of Dickens' Christmas Carol* ալբոմից, որը կատարում է *The Walt Disney Players*-ը։ Նա կրկին հնչյունավորել է Սկրուջին «Օսկար» մրցանակի առաջադրված «Միկիի սուրբծննդյան պատմությունը» (1983) կարճամետրաժ ֆիլմում և մինչև իր մահը շարունակել է դերակատարումը տարբեր այլ ֆիլմերում, հեռուստասերիալներում և տեսախաղերում։ Նրան *TV Guide*-ը համարում էր «հեռուստատեսության Չարլի Չապլինը»։

1940-ականներին և 1950-ականներին Յանգը նկարահանվել է իր սեփական էստրադային կատակերգական *«Ալան Յանգ Շոու»*-ում ռադիոյով և հեռուստատեսությամբ, վերջինս նրան արժանացրել է երկու «Էմմի» մրցանակի 1951 թվականին: Նա նաև նկարահանվել է մի շարք գեղարվեստական ​​ֆիլմերում՝ սկսած 1946 թվականից, այդ թվում՝ 1960 թվականի «Ժամանակի մեքենան» և 1980ականներին հավաքելով նոր սերնդի հեռուստադիտողներ, հայտնվելով մի շարք Դիսնեյի արտադրություններում, ֆիլմերում և որպես դերասան, և որպես հնչյունավորող:

## Վաղ տարիներ և կրթություն
մինի|Քոննի Հայնսը և Յանգը «Միստր Էդ»-ում
մինի|Յանգը Օլգա Սան Խուանի հետ 1950ականներ
Անգուս Յանգը ծնվել է 1919 թվականի նոյեմբերի 19-ին, Նորթ Շիլդսում, Նորթամբերլենդ, Անգլիա: Ծնողները շոտլանդացի էին։ Իր կյանքի հետագա տարիներին նա պնդեց, որ ծնվել է 1924 թվականին: Նրա հայրը հանքի աշխատող էր և չեչոտկա պարող, իսկ մայրը երգչուհի էր: Ընտանիքը տեղափոխվել է Էդինբուրգ, Շոտլանդիա, երբ Յանգը դեռ փոքր էր, և ՈՒեստ Վանկուվեր, Բրիտանական Կոլումբիա, Կանադա, երբ նա վեց տարեկան էր: Յանգը սկսեց սիրել ռադիոն, երբ մանկության տարիներին ծանր ասթմայի պատճառով գամված էր անկողնում: 1967 թվականին տված հարցազրույցում նա վերագրել է Քրիստոնեական գիտությանը ասթմայի բուժման համար:

Մինչ նա ընդունվեց ավագ դպրոց, Յանգն ուներ իր սեփական կատակերգական ռադիոսերիալը CBC հեռուստաընկերությունում, բայց նա թողեց այն Երկրորդ համաշխարհային պատերազմի ժամանակ՝ ծառայելու Կանադայի թագավորական նավատորմում:

Յանգը ավելի ուշ հրաժարական տվեց իր նավատորմի ծառայությունից այն բանից հետո, երբ իմացավ, որ իր ժամանակը ծախսելու է՝ գրելով նավատորմի շոուի համար և նա փորձեց միանալ Կանադայի ցամաքային զորքեր: Որոշ աղբյուրների համաձայն՝ բանակը նրան մերժել է մանկական ասթմայի պատճառով:

## Կարիերա
Ծառայությունից հեռանալուց հետո Յանգը տեղափոխվեց Տորոնտո և վերսկսեց իր կանադական ռադիոյի կարիերան, որտեղ նրան բացահայտեց ամերիկացի գործակալը, ով նրան բերեց Նյու Յորք 1944 թվականին՝ ամերիկյան ռադիոյում հայտնվելու համար: Յանգի առաջին ամերիկյան ռադիո ելույթները եղել են *Ֆիլկո ռադիոյի Փառքի* սրահում: Սա հանգեցրեց իր սեփական շոուին՝ *The Alan Young Show*, որը կհեռարձակվեր ամառը NBC-ով *[[Էդդի Կանտոր|The Eddie Cantor Show]]*-ի փոխարեն համար: Երկու տարի անց նա անցավ ABC, ապա վերադարձավ NBC:

Յանգի դեբյուտը եղել է «*Մարգի*» (1946) ֆիլմում, և նա նկարահանվել է «*Հավ ամեն կիրակի*» (1949) ֆիլմում: 1950 թվականին սկսվեց *The Alan Young Show*-ի հեռուստատեսային տարբերակը։ Մինչև 1951 թվականը հեռուստաշոուն արժանացավ ոչ միայն գովասանքների, այլև մի քանի «Էմմի» մրցանակների, այդ թվում՝ Յանգը՝ «Լավագույն դերասան» և «Ամենահայտնի անձնավորություն» նոմինացիաներում:

Չեղարկումից հետո Յանգը շարունակեց նկարահանվել ֆիլմերում, որոնց թվում են ''Անդրոկլը և առյուծը'' (1952) և *[[Ջենթլմեններն ամուսնանում են թխահերների հետ]]* (1955), և Ջորջ Փալի երկու ֆիլմերում՝ *[[Մատնաչափիկը (ֆիլմ, 1958)|Մատնաչափիկը]]* (1958) և *Ժամանակի մեքենան* (1960): Նա նկարահանվել է NBC-ի «*Հինգ մատներ*» լրտեսական դրամայում («Բարակ սառույց», 1959), Դեյվիդ Հեդիսոնի գլխավոր դերակատարմամբ: 

Յանգը առավել հայտնի էր  CBS հեռուստառադիոցանցով հեռարձակվող *Միստր Էդ* (1961–1966) շոուով, որտեղ նա տանում էր Ուիլբուր Փոստի դերը՝ Միստր Էդի տերը, որը խոսող ձի է, ով չէր խոսում ոչ ոքի հետ, բացի նրանից, այդպիսով կոմիկական իրավիճակներ առաջացնելով Ուիլբուր Փոստի համար՝ իր կնոջ, հարևանների և ծանոթների հետ: 1962թ.-ին, երբ Միստր Էդը դեռ չէր նկարահանվում, Յանգը հայտնվեց որպես Ջոն Սթեթսոն (հայտնի արևմտյան Սթեթսոն գլխարկի գյուտարար) *Մահվան հովտի օրերին* «Գլխարկը, որը հաղթեց Արևմուտքը» էպիզոդում: Նա նաև նկարահանվել է Սթենլի Բիմիշի դերում 1966 թվականին չհեռարձակված *Միստր Սարսափելի* սերիալի փորձնական էպիզոդում, սակայն, ըստ երևույթին, հրաժարվել է փոխարենը նկարահանվելով 1967 թվականին հաջորդող հեռուստասերիալում: 1960-ականների վերջերին նա մի քանի տարով հեռանում է դերասանական կարիերայից։ Այդ ընթացքում նա դասախոսություններ է կարդացել քրիստոնեական գիտության վերաբերյալ և օգնել սկսել Քրիստոնեական գիտության եկեղեցու հեռարձակման բաժինը:

1970-ականների ընթացքում Յանգը ակտիվացավ հնչյունավորման գործունեության մեջ։ 1974 թվականից հետո նա հնչյունավորել է Սկրուջ Մակդաքին Դիսնեյի բազմաթիվ ֆիլմերում և հայտնի «Բադային պատմություններ» սերիալում (1987–1990): Միկիի սուրբծննդյան պատմությունում նա պատկերել է հերոսի խղճուկ նույնանվանը: Նա նաև խաղացել է Սքրուջի տեսախաղերում, ինչպիսիք են՝ *Kingdom Hearts* շարքը, *Բադային պատմություններ; Վերամշակված (անգլ. DuckTales: Remastered)* 2013-ին և Միկի Մաուսի «*Գուֆիի առաջին սերը*» մուլտֆիլմը, որը թողարկվել է 2015 թվականին: Բացի Սկրուջ Մակդաքից, նրա մյուս կարևոր դերերն են եղել Ֆերմեր Սմուրֆը «*Սմուրֆիկներում»* (անգլ. *The Smurfs*), Հագիս Մաքհագիսը *Ռենա և Ստիմպի* շոուում (անգլ. *The Ren & Stimpy Show*): 7-Zark-7 & Keyop-ը «Մոլորակների ճակատամարտում» *(անգլ. Battle of the Planets)* և Հիրամ Ֆլավերշեմը «Մեծ Մուկ դետեկտիվը» *(անգլ. The Great Mouse Detective)* մուլտֆիլմում: Նա նաև նկարահանվել է էպիզոդիկ դերերում՝ «*Սիրո նավակ*» (անգլ. *The Love Boat*),«*Անհավանական Հալքը*» (անգլ. *The Incredible Hulk*), *Սկուբի Դուի և Սկրապպի Դուի նոր շոուում* (անգլ. *The New Scooby and Scrappy-Doo Show*) և *Սարդ Մարդը և իր զարմանահրաշ ընկերները* (անգլ. *Spider-Man and His Amazing Friends*) շոուներում:

Յանգը ավելի ուշ նկարահանվել է *Coming of Age* սիթքոմում երկու սեզոն 1988-ից 1989 թվականներին: 1991 թվականին Ալան Յանգը վերադարձել է բեմ՝ խաղալով Կապոն Էնդի Հոքսի դերը Կալիֆորնիայի երաժշտական ​​թատրոնի «Շոու Բաթ» (անգլ. *Show Boat*) ադապտացիայի մեջ։ Նրան այդ դերի համար կանչել էին այն բանից հետո, երբ Վան Ջոնսոնը, ով սկզբում խաղացել էր այդ դերը, հոսպիտալացվել էր: Նա նաև հանդես էր եկել «*Զվարճալի բան է պատահել ֆորումի ճանապարհին*» (անգլ. *A Funny Thing Happened on the Way to the Forum*) և «Ֆրոյդյան սայթաքումով աղջիկը» (անգլ. *The Girl with the Freudian Slip*) պիեսներում։ 1993 թվականին նա վերստեղծեց Ֆիլբիի իր դերը Ջորջ Փալի «*Ժամանակի մեքենա*» ֆիլմի փոքրիկ շարունակության համար՝ վերամիավորելով նրան Ռոդ Թեյլորի հետ, ով մարմնավորել էր Ջորջին՝ ժամանակի ճանապարհորդին։ Այն կոչվում էր «*Ժամանակի մեքենա: Վերադարձի ճանապարհը*» (անգլ, *Time Machine: The Journey Back*), ռեժիսոր Քլայդ Լուկասը:

1994 թվականին Յանգը նկարահանվել է Էդդի Մերֆիի «''Ոստիկանը Բևեռլի Հիլզից 3''» (անգլ. *Beverly Hills Cop III*) ֆիլմում։ Նա խաղացել է հորեղբայր Դեյվ Թորնթոնի դերը՝ Ուոլթ Դիսնեյի ոճով հորինված Կալիֆորնիայի Վոնդերվորլդի թեմատիկ պարկի հիմնադիրը, և այդ նույն տարում Յանգը խաղացել է Չարլիի դերը «*Հարթ զույգը, տունը այնտեղ է, որտեղ Հարթն է*» (անգլ. *Hart to Hart. Home Is Where the Hart Is*) հեռուստաֆիլմում:

1994 թվականից հետո նա խաղացել է առնվազն ութ կերպար, այդ թվում՝ հնաոճ իրերի վաճառքով զբաղվող Ջեք Ալենը «*Արկածները ոդիսականում*» (անգլ. *Adventures in Odyssey*) ռադիոդրամաում։ 1997 թվականին նա հնչեցրեց Հագգիս ՄաքՄաթթոնի ձայնը «*Կապիկների կղզու անեծքը*» (անգլ. *The Curse of Monkey Island*) համակարգչային խաղում: Նրա հետագա էպիզոդիկ դերերը անիմացիոն սերիալներում ներառում էին *Megas XLR*,«*Ստատիկ ցնցում*» *(*անգլ. *Static Shock*), «Մկան տունը» (անգլ. *House of Mouse*), «Ռենի և Ստիմպիի շոուն» (անգլ. *The Ren & Stimpy Show*), *Duckman*, «Բեթմեն» մուլտսերիալը (անգլ. *Batman*: *The Animated Series*) և «*Հրաշքներ ոլորանների վրա*» (անգլ. *TaleSpin*): 2002 թվականին նա հանդես եկավ որպես ծաղկի խանութի աշխատակից Սայմոն Ուելսի «Ժամանակի մեքենա» (անգլ. *The Time Machine*) ֆիլմի ռիմեյքում, իսկ 2010 թվականին նա կարդաց Հ. Գ. Ուելսի օրիգինալ վեպը *7th Voyage Productions, Inc.*-ի համար։ Նա նաև խաղացել է էպիզոդիկ դերեր հեռուստասերիալներում, ներառյալ «*Գիբսվիլ*» (անգլ. *Gibbsville*), «*Սիրո նավակ*» (անգլ. *The Love Boat*), «*[[Նրա գրած սպանությունը]]*» (անգլ․՝ *Murder, She Wrote*), «Սենթ Էլսվեր» (անգլ. *St. Elsewhere*) «*Մարզիչը*» (անգլ. *Coach*) «*Մեր հնգյակը*» (անգլ. *Party of Five*), «*Վայան եղբայրները*» (անգլ. *The Wayans Bros*), *USA High*, *Hang Time*, «*[[Շտապ օգնություն (հեռուստասերիալ)|Շտապ օգնություն]]*» (անգլ. *ER)*, «*Միգուցե ինձնից է*» (անգլ. *Maybe It's Me*), և «*Փոքրիկ կախարդ Սաբրինան*» (անգլ. *Sabrina, the Teenage Witch*) («Sweet Charity», 1997), որտեղ նա խաղացել է Զելդայի սիրած տղայի կերպարը:

## Անձնական կյանք
Յանգը ամուսնացել է երեք անգամ։ Նա և Մերի Էն Գրայմսը ամուսնացած են եղել 1941-1947 թվականներին և ունեցել երկու երեխա։

SiriusXM-ի արբանյակային ռադիոյի «Old Time Radio» հաղորդաշարի վարող Գրեգ Բելի հետ հարցազրույցներում Յանգը նկարագրել է, որ մի քանի անգամ հանդիպել է Մերիլին Մոնրոյի հետ:

Յանգն ամուսնացել է իր երկրորդ կնոջ՝ Վիրջինիա ՄակՔուրդիի հետ 1948 թվականին և նրանք ունեցել են երկու երեխա։ Նրանք ամուսնալուծվել են 1995 թվականին։

Յանգն ամուսնացավ Մերի Չիփմենի հետ հաջորդ տարի՝ 1996 թվականին, և նրանք բաժանվեցին հաջորդ տարի՝ 1997 թվականին: Նա Չիփմենին է նվիրել իր «*Պարոն Էդը և ես*» (անգլ. *Mr. Ed and Me*) գիրքը:

Յանգը աջակցել է Ռոնալդ Ռեյգանին, թեև նա ավելի ուշ տված հարցազրույցում հայտարարեց, որ ապաքաղաքական է:

## Մահ
Յանգն իր վերջին տարիներն անցկացրել է Motion Picture & Television Country House and Hospital-ում՝ Կալիֆորնիայի Վուդլենդ Հիլս քաղաքում գտնվող թոշակառուների համայնքում: Նա այնտեղ մահացել է 2016 թվականի մայիսի 19-ին, 96 տարեկան հասակում, և թաղվել ծովում:

## Ֆիլմագրություն
### Ֆիլմեր

### Հեռուստատեսություն

### Տեսախաղեր

### Ռադիո

## Ծանոթագրություններ

## Արտաքին հղումներ
* 
* 
* 
* The Alan Young Show at Old Time Radio Outlaws

Կատեգորիա:Շոտլանդացի դերասաններ
Կատեգորիա:Կանադացի դերասաններ
Կատեգորիա:Ամերիկացի դերասաններ